Ņukši
Ņukši (ka Ņukšas või Nukšas, vanasti ka Pilda) on küla (vidējciems) Lätis Ludza piirkonnas, Ņukši valla halduskeskus. Ņukši asub merepinnast 145 meetri kõrgusel Ilža jõe kaldal ja jääb piirkonna keskusest Ludzast 12,5 ning Riiast 281 kilomeetri kaugusele. Külas on raamatukogu, postkontor ja rahvamaja. Ņukšis asub Pilda katoliku kirik. Küla tekkis Ņukši mõisa (Niukszi, Njukschi) keskuse juurde. Nõukogude perioodil ehitati see välja kui kohaliku Kalinini nimelise kolhoosi keskasula. Aastal 2008 oli külas elanikke 207, aastal 2020 aga 146.